***Cөмбелә бәйрәме.***

***“Көз бүләкләре”***

***Алып баручы***

*Исәнмесез, балалар! Хөрмәтле укытучылар, кунаклар! Бүген бездә зур бәйрәм - Сөмбелә бәйрәме. Ул - көз бәйрәме, уңыш бәйрәме. Сезнең барыгызныда бу зур бәйрәм белән котлыйм.*

*Күңелләргә якты нур өләшеп.*

*Шатлык өстәп һәрбер йөрәккә*

*Үз муллыгы белән язлар килә*

*Йомгак ясап җәйге хезмәткә*

***1нче бала***

*Урман-кырларга*

*Килде матур көз*

*Җәй үтте диеп*

*Үкенмибез без*.

***2нче бала***

*Үтте китте*

*Матур җәйләр.*

*Көзләр килеп җиттеләр*

*Ак каенның яфраклары*

*Саргаешып киптеләр.*

***3нче бала***

*Алтын яфрактан*

*Алсу яфрактан*

*Бәйрәмчә итеп*

*Көз ник киенгән?*

*Көз ник сөенгән?*

***Җыр: “Уңыш җыелды”***

***4нче бала***

*Бик күңелле урамда*

*Алтын сары бар дөнья*

*Җил яфраклар биетә*

*Көз шатлана туй итә*

***5нче бала***

*Нинди иркен минем туган илем.*

*Кояштай балкып тора*

*Урманнары җыр шикелле*

*Моңланып шаулап тора.*

***Җыр “Кояшлы ил”***

***6нчы бала***

*Көз, көз, көз*

*Сине көттек без*

*Алма, карбыз һәм кавыннар*

*Өлгерми синсез*

***7нче бала***

*Көз.көз .көз*

*Көзсез күңелсез*

*Алтын – сары яфраклар да*

*Коелмый синсез*

***8нче бала***

*Бу күңелле бәйрәмне*

*Бергәләп каршылыйк*

*Сөмбелә кил безгә*

*Без сине көтәбез - 3кат*

***Музыка астында сөмбелә керә***

*Исәнмесез, нәни дусларым.*

*Исәнмесез кунаклар*

*Сөмбелә, мин, сөмбелә*

*Мине һәркем дә белә.*

*Илгә байлык китерәм*

*Җиргә муллык китерәм*

***9нчы бала***

*Сез килүгә сөендек,*

*Бик күп җырлар өйрәндек*

*Шигырь, табышмак, мәкальләр.*

*Күп биюләр өйрәндек.*

***Сөмбелә***

*Менә мин сезгә кунакка килдем, кунакка чакыруыгыз өчен зур рәхмәт.*

*Иң элек минем сезнең тапкырлыгыгызны тикшереп карыйсым килә. Хәзер мин табышмаклар әйтәм, ә сез миңа җавабын әйтерсез...*

1. *Тәрәзәсе юк, ишеге юк,*

*Эче тулы корт* (***кыяр***)

2. *Түгәрәк кенә кызыл йорт.*

*Эче тулы корт* (***помидор***)

3. *Утыра бер ак чүлмәк,*

*Өстенә кигән йөз күлмәк* (***кәбестә***)

4. Җ*ир астында җиз бүкән –*

*Ул ни икән?* (***бәрәңге*** )

5. *Җир астында алтын казык.*(***кишер***)

***Сөмбелә***

*Булдырдыгыз, балалар! Сез бик тапкырлар икәнсез.*

*Әйдәгез әле,барыбыз бергә матур итеп җырлап алыйк.*

***Җыр: ”Кояшлы ил”***

***Сөмбелә****.*

*Җырыгызны тыңладык,*

*Бик матур җырладыгыз.*

*Инде алга таба барыйк*

*Шигырьләр тыңлап алыйк.*

***Алып баручы***

*Ә хәзер безгә Алсу матур итеп шигы сөйләп күрсәтә.*

*Әйдә, Алсу(Сөйли) “Яфраклар бәйрәме “ Л.Лерон шигыре*

***Алып баручы***

*Сөмбелә “Эш беткәч уйнарга ярый-диләр бит*

*Күмәкләшеп без дә дуслар,*

*Биеп алыйк әйдәгез.*

*Котлы булсын,гөрләп торсын*

*Сөмбеләнең бәйрәме.*

***Җырлы бию: “Кәрия-Зәкәрия*”**

***Сөмбелә***

*Миңа китәргә дә вакыт, балалар*

***Алып баручы***

*Сөмбелә безнең балалар бик зирәкләр, бик күп нәрсәләр өйрәнделәр.*

*Әйдәгез әле, балалар, мәкальләр әйтеп үтик.(Бер рәткә тезелеп басалар )*

*1. Эш кешене төзәтә, ялкаулык боза.*

*2. Хезмәтнең тире ачы булса,*

 *Җимеше татлы була.*

*3. Хезмәт иясе, хөрмәт иясе.*

*4. Җәй эшләсәң, кыш ашарсың.*

*5. Агач җимеше белән, кеше эше белән матур*.

***Сөмбелә***

*Балалар сез бик матур җырлыйсыз, акыллы мәкальләр беләсез. Мин хәзер сезгә бер табышмак әйтәм, җавабын әйтсәгез, ул сезнеке була.*

*Үзе шардай*

*Эче кандай*

*Тәме балдай*

*Ул нәрсә? (****карбыз****)*

***Сөмбелә***

*Булдырдыгыз балалар! Бик зирәкләр икәнсез. Мин сезгә карбызны күчтәнәч итеп калдырам. Бергәләп бүлеп ашарсыз. Акыллы, хезмәт сөючән, тырыш, эшчән булып үсегез. Ярый,балалар. Мин китәм. Сау булыгыз!*

***Алып баручы***

*Балалар хәзер инде бәйрәмне дәвам итәбез, күңел ачабыз.*

***Уен:*** ”Яшелчә җыю”, “Яфраклар җыю”

 (бәрәңге, кишер, суган )

***Алып баручы***

*Күрегезче, балалар!*

*Шалкан быел бик уңган*

*Самавар хәтле булган*

*Кем чәчкән ул шалканны?*

***Балалар бергә****: Бабай утырткан аны*

***“Шалкан” әкиятен сәхнәләштерү****.* *(Залга таяк белән бабай керә)*

*Менә нинди булып үскән.*

***Бабай:***

 *”Рәхмәт, сезгә, барыгызны да кичке ашка чакырам Рәхим итегез. Рәхмәт*

***10нчы бала.***

*Бүлмәбездә бик күңелле,*

*Көлү-шаяру белән,*

*Ник бу Сөмбелә бәйрәме .*

*Көн саен булмый икән?*

***Алып баручы***

*Күңелле булды кичә,*

*Мичтә бәлешләр пешә,*

*Хәзер инде ял итик.*

*Бергәләп чәйләр эчик.*

*(Өстәл янына чакыру)*